Public procurement notice: Design Contest
Published: 2019-01-11
Buyer: Εταιρεία Υδρεύσεως και Αποχετεύσεως Πρωτευούσης Α.Ε. (Ε.ΥΔ.Α.Π. Α.Ε.)
Country: GR
Contract type: Services
Procedure: Open procedure
CPV classification: 71321000: Heating and ventilation design services | 71322200 | 71351100 | 71351810
Submission deadline: 2019-02-22
Award criteria: Other

Technical requirements: Οριστική μελέτη του έργου: «Ανακατασκευή / κατασκευή καταθλιπτικών αγωγών αντλιοστασίων αποχέτευσης ακαθάρτων» και σύνταξη τευχών δημοπράτησης — Κωδικός μελέτης: Μ197.
Η εκτιμώμενη αξία της σύμβασης ανέρχεται σε 188 556,44 EUR (χωρίς ΦΠΑ) και περιλαμβάνει τις προεκτιμώμενες αμοιβές, για την εκπόνηση των παρακάτω επιμέρους κατηγοριών μελετών, καθώς και την προεκτιμώμενη αμοιβή, για τη σύνταξη των τευχών δημοπράτησης:
Η σύμβαση θα χρηματοδοτηθεί από πιστώσεις της Ε.ΥΔ.Α.Π. Α.Ε. (κωδ.πίστωσης: ΔΣΑΕΤΑ/ΥΕΤΑ/15) και υπόκειται στις νόμιμες κρατήσεις, περιλαμβανομένης της κράτησης ύψους 0,06 % υπέρ των λειτουργικών αναγκών της Ενιαίας Ανεξάρτητης Αρχής Δημοσίων Συμβάσεων, σύμφωνα με το άρθρο 4 παρ. 3 του Ν 4013/2011, καθώς και της κράτησης ύψους 0,06 % υπέρ των λειτουργικών αναγκών της Αρχής Εξέτασης Προδικαστικών Προσφυγών, σύμφωνα με το άρθρο 350 παρ. 3 του ν. 4412/2016, όπως ισχύει.
Οι μονάδες φυσικού αντικειμένου, τα ποσοτικά στοιχεία από το τεύχος τεχνικών δεδομένων και οι τιμές μονάδος, που χρησιμοποιήθηκαν για τους υπολογισμούς των άνω προεκτιμώμενων αμοιβών, αναφέρονται αναλυτικά στο τεύχος προεκτιμώμενων αμοιβών.
Οι οικονομικοί φορείς οφείλουν, για την υποβολή της τεχνικής και της οικονομικής προσφοράς, να μελετήσουν τα τεχνικά στοιχεία του έργου· η δε οικονομική τους προσφορά, περιλαμβάνει τη συνολική αμοιβή τους, για το σύνολο τού προς μελέτη αντικειμένου. Τεκμαίρεται, σχετικά, ότι ο ανάδοχος έλαβε υπόψη, κατά την υποβολή της προσφοράς, την πιθανότητα να μην αντιστοιχούν οι ποσότητες μονάδων φυσικού αντικειμένου, που αναφέρονται στο τεύχος της προεκτιμώμενης αμοιβής, στις τελικές ποσότητες που θα απαιτηθούν, για την εκπόνηση της μελέτης και διαμόρφωσε ανάλογα την οικονομική του προσφορά. Εφόσον προκύψουν διαφορές, εφαρμόζεται το άρθρο 186 του ν. 4412/2016.
Ως ημερομηνία έναρξης των προθεσμιών της σύμβασης, για τις υποχρεώσεις του τού Αναδόχου, ορίζεται η ημερομηνία υπογραφής του συμφωνητικού.
Η συνολική προθεσμία για την περαίωση του αντικειμένου της σύμβασης, ορίζεται σε δεκατέσσερεις (14) μήνες από την υπογραφή του συμφωνητικού, σύμφωνα με τα αναφερόμενα στο τεύχος τεχνικών δεδομένων.
Ο Αναθέτων Φορέας διατηρεί το δικαίωμα να ορίσει, κατά την υπογραφή του συμφωνητικού, μεταγενέστερο χρόνο έναρξης των προθεσμιών της σύμβασης.
Οι προσφέροντες που είναι εγκατεστημένοι στην ΕΛΛΑΔΑ, προσκομίζουν πτυχίο μελετητή ή γραφείων μελετών, για τις αντίστοιχες κατηγορίες μελετών ως εξής: Κατηγορία μελέτης 13, κατηγορία μελέτης 9, κατηγορία μελέτης 16, κατηγορία μελέτης 21. Ισχύουν τα αναφερόμενα στο άρθρο 22.2.1) της διακήρυξης.
Κριτήριο ανάθεσης της σύμβασης είναι η «πλέον συμφέρουσα από οικονομικής άποψης προσφορά», βάσει βέλτιστης σχέσης ποιότητας - τιμής.
Για να προσδιοριστεί η πλέον συμφέρουσα από οικονομικής άποψης προσφορά, βάσει βέλτιστης σχέσης ποιότητας - τιμής, θα αξιολογηθούν οι τεχνικές και οικονομικές προσφορές των προσφερόντων, με βάση τα κριτήρια, καθώς και τη σχετική στάθμισή τους, όπως αυτά αναφέρονται αναλυτικά στο άρθρο 21 της διακήρυξης.
Προσφέρεται ελεύθερη, πλήρης άμεση και δωρεάν ηλεκτρονική πρόσβαση στα έγγραφα της σύμβασης, από τις 15.1.2019 στον ειδικό, δημόσια προσβάσιμο χώρο «Ηλεκτρονικοί διαγωνισμοί», της πύλης www.promitheus.gov.gr, καθώς και στην ιστοσελίδα του Αναθέτοντος Φορέα, στην ηλεκτρονική διεύθυνση: www.eydap.gr.
Οι ενδιαφερόμενοι μπορούν να λάβουν γνώση των διαθέσιμων στοιχείων δικτύου αποχέτευσης, που βρίσκονται στα γραφεία της Υπηρεσίας Προσυμβατικού Ελέγχου και Δημοπρατήσεων, της Διεύθυνσης Συντονισμού και Ελέγχου της Ε.ΥΔ.Α.Π. Α.Ε., οδός Ιλισίων και Λαοδικείας 9, Ζωγράφου, 3ος όροφος, Αθήνα, κατά τις εργάσιμες ημέρες και ώρες. Τα στοιχεία αυτά είναι τα διαθέσιμα στοιχεία, που αναφέρονται στο τεύχος τεχνικών δεδομένων (παρ. 1.3), τα οποία θα διατεθούν στον ανάδοχο. Μπορούν, επίσης, να λάβουν αντίγραφα αυτών, με δαπάνες και φροντίδα τους τις εργάσιμες ημέρες και ώρες. Πληροφορίες, στα τηλέφωνα: +30 2107495260 / 2107495459 και fax: +30 2107495550.
Εφόσον έχουν ζητηθεί εγκαίρως, ήτοι έως τις 8.2.2019, ο Αναθέτων Φορέας παρέχει σε όλους τους προσφέροντες, που συμμετέχουν στη διαδικασία σύναψης σύμβασης, συμπληρωματικές πληροφορίες σχετικά με τα έγγραφα της σύμβασης, το αργότερο έως τις 15.2.2019.
Η επιλογή του Αναδόχου, θα γίνει σύμφωνα με την «ανοικτή διαδικασία» του άρθρου 264 του ν. 4412/2016 και υπό τις προϋποθέσεις του νόμου αυτού.